《再和后村得孙韵》
宋代·林希逸

含饴方乐燕嘉宾，画果犀钱胜擘麟。老凤递看雏凤好，犹龙行见共龙人。

孙誇奇骨硗如玉，翁喜庞眉从以珍。产有万金谁敌此，他山何羡器车银。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。